Glenna Klouza

Glenna Klouza (; dzimusi ) ir amerikāņu aktrise un producente. Par lomām televīzijas seriālos ieguvusi trīs Emmy balvas un divas Zelta globusa balvas. Par teātra lomām Brodvejā ieguvusi trīs Tony balvas. Klouza sešas reizes nominēta Amerikas Kinoakadēmijas balvai.

 Biogrāfija 
Glenna Klouza piedzima 1947. gada 19. martā Griničā, Konektikutā. Viņas tēvs bija ķirurgs Viljams Klouzs, vēlāk pazīstams kā ārsts, kas strādājis klīnikā Beļģu Kongo, daudzus gadus bijis Kongo Demokrātiskās Republikas militārā diktatora un prezidenta Mobutu Sese Seko personīgais ārsts, kā arī devis ieguldījumu cīņā ar Ebolas vīrusslimību Zairā 1976. gadā. Māte Betine Mūra Klouza bija sabiedrībā pazīstama kā filantrope.

Kad Glennai Klouzai bija 7 gadi, viņas vecāki pievienojās garīgo un morālo vērtību atbalsta grupai MRA (Moral Re-Armament). Ģimene dzīvoja komunālajos centros. 1960. gados Klouza piedalījās MRA grupas rīkotajos šovos, ceļoja kopā ar dziedātāju grupu Up With People. Kādu laiku Klouza mācījās Šveicē, bet 1965. gadā pabeidza privātskolu Konektikutā. 22 gadu vecumā Klouza pameta MRA grupu un uzsāka mācības Viljama un Marijas koledžā (College of William & Mary), otrajā vecākajā ASV augstskolā pēc Hārvarda Universitātes. Koledžas teātra mākslas nodaļā Klouza apguva aktiermākslu, piedalījās koledžas izrādēs.

Profesionālo teātra aktrises karjeru Klouza uzsāka 1974. gadā, tēlojot lomas gan Brodvejā, gan citos teātros. Vēlāk sāka arī filmēties televīzijas seriālos un kinofilmās. Par otrā plāna lomu savā pirmajā filmā "Garpa pasaule" (1982) Klouzu nominēja Amerikas Kinoakadēmijas balvai. Karjeras laikā pavisam sešas reizes nominēta šai balvai — trīs reizes kā labākā aktrise otrā plāna lomā filmās "Garpa pasaule" (1982), The Big Chill (1983), "Dabiskais" (1984), kā arī trīs reizes kā labākā aktrise galvenajā lomā filmās "Liktenīgais valdzinājums" (1987), "Bīstamie sakari" (Dangerous Liaisons, 1988), "Alberts Nobbs" (Albert Nobbs, 2011).

Klouza saņēmusi trīs Emmy balvas, divas Zelta globusa balvas, trīs Tony balvas. 2009. gadā Klouzai piešķirta zvaigzne Holivudas Slavas alejā.

 Filmogrāfija 
 Gads Nosaukums Loma Piezīmes 1982  "Garpa pasaule"  Dženija Fīldsa  Nominēta Amerikas Kinoakadēmijas balvai kā labākā aktrise otrā plāna lomā 1983  The Big Chill  Sāra Kūpere  Nominēta Amerikas Kinoakadēmijas balvai kā labākā aktrise otrā plāna lomā 1984  "Dabiskais" (The Natural)  Airisa Geinsa  nominēta Amerikas Kinoakadēmijas balvai kā labākā aktrise otrā plāna lomā The Stone Boy  Rūta Hilermena  Greystoke: The Legend of Tarzan, Lord of the Apes  Džeina Portere  balss, titros nav minēta 1985  "Robainais asmens" (Jagged Edge)  Tedija Bārnsa  Maxie  Džena Čeinija / Meksija Malone  1987  "Liktenīgais valdzinājums" (Fatal Attraction)  Aleksandra "Aleksa" Foresta  nominēta Amerikas Kinoakadēmijas balvai kā labākā aktrise galvenajā lomā 1988  "Bīstamie sakari" (Dangerous Liaisons)  marķīze Izabella de Merteja  nominēta Amerikas Kinoakadēmijas balvai kā labākā aktrise galvenajā lomā Light Years  karaliene Embisekstra  balss 1989  Immediate Family  Linda Spektora  1990  "Veiksmes atgriešanās" (Reversal of Fortune)  Sanija fon Bulova  Hamlet  karaliene Ģertrūde  1991  "Kapteinis Āķis" (Hook)  Gatless  epizodiska loma Meeting Venus  Karīna Andersone  1993  "Garu nams" (The House of the Spirits)  Ferula Trueba  1994  The Paper  Alisija Klārka  1996  "Marss uzbrūk!" (Mars Attacks!)  pirmā lēdija Mārša Deila  "101 dalmācietis" (101 Dalmatians)  Kruella de Villa  Mary Reilly  Faradeja kundze  1997  Paradise Road  Edrina Pardžitera  Air Force One  viceprezidente Ketrina Beneta  1999  Cookie's Fortune  Kamilla Diksone  "Tarzāns" (Tarzan)  Kala  balss 2000  "102 dalmācieši" (102 Dalmatians)  Kruella de Villa  "Sieviešu noslēpumi" (Things You Can Tell Just by Looking at Her)  Dr. Eleina Kīnere  2001  The Safety of Objects  Estere Golda  2003  "Šķiršanās" (Le Divorce)  Olīvija Peisa  Pinocchio  Zilā feja  balss angļu dublāžā 2004  Heights  Diāna  "Stepfordas sievas" (The Stepford Wives)  Klēra Velingtone  2005  Tarzan II  Kala  "Patiess draugs" (The Chumscrubber)  Kerija Džonsone  Nine Lives  Megija  "Sarkangalvītes jaunie piedzīvojumi" (Hoodwinked!)  Vecmāmiņa  balss 2007  "Vakars" (Evening)  Vitenborna kundze  2011  Hoodwinked Too! Hood vs. Evil  Vecmāmiņa  balss "Alberts Nobbs" (Albert Nobbs)  Alberts Nobbs  nominēta Amerikas Kinoakadēmijas balvai kā labākā aktrise galvenajā lomā;arī producente, scenārija līdzautore un dziesmas Lay Your Head Down teksta autore 2014  Low Down  Grema  "Galaktikas sargi"  Novas korpusa vadītāja Irani Raela  2015  5 to 7  Arlēna  Anesthesia  Mārsija Zerova  The Great Gilly Hopkins  Nonija Hopkinsa  2016  "Warcraft: Sākums" (Warcraft)  Elodi  titros nav minēta"Apdāvinātā meitene" (The Girl with All the Gifts)doktore Kerolīna Kadlere2017"Septiņu māsu noslēpums" (What Happened to Monday)Nikoleta KaimanaThe Wilde WeddingEva Vaildaarī izpildproducente"Neviens nav ideāls"Džoana Kāslmana"Greizais nams"lēdija Edīte"Bastardi" (Father Figures)Helēna Bakstere2020Four Good DaysDebaHillbilly ElegyBonija "Mamava" Vansa2021"Kruella"tikai izpildproducenteSwan Songdoktore Skota2023Heart of Stonedimantu karalieneepizodiska loma2024The DeliveranceMorganaBrothersKeta MengereThe Summer Bookvecāmāte2025Back in ActionDžinija KērtisaAnimal FarmFrīda PilkingtoneWake Up Dead ManMarta Delakrū2026Druzilla Siklafilmēšanā

 Atsauces 

 Ārējās saites 

Kategorija:1947. gadā dzimušie
Kategorija:Konektikutā dzimušie
Kategorija:Amerikāņu kinoaktrises
Kategorija:ASV kinoproducenti
Kategorija:Tony balvas ieguvēji
Kategorija:Zelta globusa balvas ieguvēji
Kategorija:Emmy balvas ieguvēji